Diari Oficial de la Generalitat Valenciana


Sumari del DOGV 4887, del 19-11-2004 (2004/11707)

ORDE de 15 de novembre de 2004, de la Conselleria de Justícia i Administracions Públiques, Convocatòria 1/2004, per la qual es convoquen proves selectives d'accés lliure al grup A, sector administració especial, col·laborador científic adjunt de l'Institut Valencià d'Investigacions Agràries (IVIA), corresponents a l'oferta d'ocupació pública de l'any 2004 per al personal de l'administració del Consell de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4887

Data del DOGV
:   19-11-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11069


Data del document
:   15-11-2004

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * concurs administratiu
    * administració regional
    * professió científica

ORDE de 15 de novembre de 2004, de la Conselleria de Justícia i Administracions Públiques, Convocatòria 1/2004, per la qual es convoquen proves selectives d'accés lliure al grup A, sector administració especial, col·laborador científic adjunt de l'Institut Valencià d'Investigacions Agràries (IVIA), corresponents a l'oferta d'ocupació pública de l'any 2004 per al personal de l'administració del Consell de la Generalitat Valenciana. [2004/X11671]
  
De conformitat amb el que establix el Decret 51/2004, de 2 d'abril, del Govern Valencià, pel qual s'aprova l'oferta d'ocupació pública per a l'any 2004, esta Conselleria, en exercici de les atribucions previstes en l'article 27.1.g) del vigent text refós de la Llei de Funció Pública, en relació amb la Llei 4/1991, de 13 de març, de creació de l'Institut Valencià d'Investigacions Agràries, i de conformitat amb el que establix el Decret 233/1991, de 9 de desembre, del Consell de la Generalitat Valenciana, pel qual s'aprova el Reglament de l'Institut Valencià d'Investigacions Agràries, i el Decret 33/99, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública, acorda convocar proves selectives d'accés lliure al grup A, sector administració especial, col·laborador científic adjunt, pel sistema de concurs-oposició, d'acord amb les següents bases de la convocatòria:
  
1. Objecte de la convocatòria
  
1.1 La present convocatòria té per objecte la selecció de personal, mitjançant el sistema de concurs-oposició, per a cobrir 4 lloc de treball del grup A, sector administració especial, col·laborador científic adjunt de l'Institut Valencià d'Investigacions Agràries (IVIA) pel torn d'accés lliure.
  
1.2 De conformitat amb el que establix la Resolució de 5 de juliol de 2004, del director general d'Administració Autonòmica, per la qual s'aproven les relacions de llocs de treball de l'administració al servici del Consell de la Generalitat Valenciana, els llocs de treball convocats requerixen, a més del títol de doctor en els camps acadèmics que més endavant s'indiquen, una experiència postdoctoral de tres anys en investigació agrària en les especialitats científiques i tecnològiques següents:
  
 Nombre
  
 de places Especialitats
  
 2 Investigació agrària en material vegetal de fructicultura
  
 1 Investigació agrària en control de plagues agrícoles
  
 1 Investigació agrària
  
2. Condicions generals dels aspirants
  
2.1 Segons el que disposa l'article 12 del Decret Legislatiu de 24 d'octubre de 1995 del Consell de la Generalitat Valenciana per la qual s'aprova el Text Refós de la Funció Pública Valenciana, així com en la Llei 17/1993, de 23 de desembre, sobre l'accés a determinats sectors de la Funció Pública dels nacionals dels altres Estats Membres de la Unió Europea, per a ser admés a estes proves selectives, caldrà:
  
2.1.1 Ser espanyol o nacional d'un Estat membre de la Unió Europea, del Regne de Noruega o de la República d'Islàndia. També podran participar el cònjuge, descendents i descendents del cònjuge, dels espanyols i dels nacionals de països membres de la Unió Europea, de Noruega o d'Islàndia, sempre que no estiguen separats de dret, menors de vint-i-un anys o majors de dita edat que visquen a les seues expenses.
  
Igualment s'estendrà a les persones incloses en l'àmbit dels Tractats Internacionals celebrats per la Comunitat Europea i ratificats per Espanya, en els que siguen d'aplicació la lliure circulació de treballadors.
  
2.1.2. Tindre complits 18 anys i no estar en l'edat de jubilació.
  
2.1.3 Estar en possessió del títol de doctor o doctora en enginyeria, doctor o doctora en ciències experimentals o equivalent o complides les condicions per a obtindre'l abans de l'acabament del termini de presentació de sol·licituds.
  
2.1.4 En el cas de titulacions obtingudes en l'estranger haurà d'estar-se en possessió de la credencial que n'acredite l'homologació.
  
2.1.5 Acreditar una experiència postdoctoral en l'especialitat o especialitats científiques i tecnològiques per les quals s'opte de com a mínim tres anys.
  
2.1.6 Posseir la capacitat física i psíquica necessària per a l'exercici de les funcions dels llocs de treball oferits
  
2.1.7 No trobar-se inhabilitat o inhabilitada penalment per a l'exercici de funcions públiques.
  
2.1.8 No haver sigut separat o separada mitjançant expedient disciplinari, de qualsevol administració o ocupació pública.
  
2.1.9 Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
2.2 Les condicions per a ser admés a les proves, hauran de reunir-se en el moment de l'acabament del termini de presentació de sol·licituds i mantindre's durant tot el procés selectiu, fins al moment de la presa de possessió.
  
3. Adaptacions per a la realització de les proves
  
3.1 El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A l'efecte, els interessats hauran de formular la petició corresponent en la sol·licitud de participació en la present oposició, seguint les instruccions establides en la base 7.4.3.
  
3.2 Si en el desenrotllament de les proves se suscitaren dubtes raonables al tribunal respecte a la compatibilitat funcional d'un aspirant, podran demanar el corresponent dictamen de la Comissió Mixta de Discapacitats, en este cas, l'aspirant podrà participar condicionalment en el procés selectiu, però quedarà en suspens la resolució definitiva sobre l'admissió o exclusió de les proves fins a la recepció del dictamen.
  
4. Sol·licituds
  
Els qui vulguen prendre part en estes proves selectives hauran d'omplir la sol·licitud que figura com a model en l'annex I i que els serà facilitada en les oficines públiques que es relacionen en l'annex III.
  
Cada aspirant haurà de presentar una única sol·licitud, fins i tot en el cas que opte a places de més d'una àrea d'especialització, fent constar en el camp 27 del model de sol·licitud, corresponent a la denominació, col·laborador científic adjunt.
  
En l'apartat 38 de la sol·licitud marcaran amb una creu la casella 1, 2, o 3, segons l'especialitat a què opten:
  
38.1. Investigació agrària en material vegetal de fructicultura
  
38.2. Investigació agrària en control de plagues agrícoles
  
38.3 Investigació agrària
  
5. Especialitat dels llocs pels quals s'opta i orde de preferència
  
5.1 Els qui desitgen prendre part en estes proves selectives hauran d'omplir l'opció que figura com a model en l'Annex II, fent constar l'especialitat per a la qual es presenta, i adjuntar-la a la sol·licitud al costat dels altres documents que es mencionen en la base 7.
  
5.2 Els aspirants que opten per més d'una especialitat indicaran també en el mencionat model, Annex II, l'orde de preferència entre elles per al supòsit que poguera resultar amb puntuació suficient per a superar el procés de selecció per a places de més d'una especialitat, i s'entendrà, cas de donar-se el supòsit mencionat, que s'opta per la plaça elegida amb prioritat i renúncia a la seua participació en les altres.
  
6. Drets d'examen
  
Els drets d'examen seran de 24,28 euros i s'ingressaran en qualsevol de les entitats bancàries col·laboradores que figuren en la sol·licitud. El pagament de la taxa es justificarà mitjançant l'oportú justificant que l'entitat bancària en la que s'haja efectuat l'ingrés farà constar en l'exemplar corresponent de l'imprés de sol·licitud.
  
La falta de la justificació de l'abonament dels drets d'examen determinarà l'exclusió de l'aspirant.
  
Les persones amb discapacitat igual o superior al 33 per 100, estan exemptes del pagament dels drets d'examen. Estos aspirants hauran de presentar certificat de la Conselleria de Benestar Social o òrgans competents d'altres administracions públiques que acredite discapacitat igual o superior al 33%, i ho facen constar amb una creu en l'apartat 40.2 de la sol·licitud.
  
Igualment, estan exempts del pagament els membres de famílies nombroses de categoria especial i fruiran d'una bonificació del 50% de la taxa els membres de famílies nombroses de categoria general, per a la qual cosa hauran d'adjuntar el títol de família en vigor expedit per l'òrgan competent de la Conselleria de Benestar Social o pels òrgans competents d'altres administracions públiques i ho facen constar amb una creu en l'apartat 40.3 de la sol·licitud.
  
Hi escaurà la devolució de les taxes per drets d'examen únicament en els supòsits i procediments previstos en l'article 9.4 de la Llei 12/1997 de Taxes de la Generalitat Valenciana.
  
7. Presentació de sol·licituds
  
7.1 Les sol·licituds seran dirigides a la Direcció General d'Administració Autonòmica.
  
7.2 Els aspirants hauran d'acompanyar a la instància el currículum vitae i una declaració jurada dels projectes o programes, contractes o convenis d'investigació en què haja participat l'aspirant, tot assenyalant, per a cada u d'ells l'organisme finançador, institut o centre d'execució, nom de l'investigador principal del programa o projecte, contracte o conveni, títol del treball, any i mes de començament i finalització, i també els treballs i documents acreditatius del contingut del seu corresponent currículum vitae.
  
7.3 El termini per a la presentació de sol·licituds serà de vint dies hàbils, comptats a partir de l'endemà de la publicació d'esta convocatòria en el Diari Oficial de la Generalitat Valenciana.
  
Les sol·licituds es presentaran per les persones interessades en les oficines públiques que figuren relacionades en l'annex III.
  
També podran presentar-se les sol·licituds en la forma prevista en l'article 38 de la Llei de Règim Jurídic de les Administracions Publiques i del Procediment Administratiu Comú.
  
7.4 L'aspirant, en emplenar la seua sol·licitud, haurà d'observar les instruccions següents:
  
7.4.1 En l'apartat número 27, denominació: col·laborador científic adjunt.
  
7.4.2 En l'apartat número 30 de l'imprés de sol·licitud, forma d'accés, els aspirants, assenyalarà amb una ics (X) sobre la lletra L.
  
7.4.3 Els aspirants amb minusvalideses, que sol·liciten mesures d'adaptació, hauran d'assenyalar amb una ics (X) en la casella 33 el tipus de discapacitat: (F) física, (P) psíquica, (S) sensorial. Podran sol·licitar les mesures d'adaptació que necessiten previstes en els apartats 34 i 35 de l'imprés de sol·licitud, d'acord amb la següent classificació:
  
1) Eliminació de barreres arquitectòniques i taula adaptada a la cadira de rodes.
  
2) Ampliació del temps de duració de l'exercici. Per a poder sol·licitar esta mesura d'adaptació l'aspirant hauran d'acompanyar certificat expedit per l'òrgan oficial competent que especifique el diagnòstic i el temps (nombre de minuts) d'ampliació que sol·licita.
  
3) Augment del la grandària dels caràcters del qüestionari, per dificultat de visió.
  
4) Necessitat d'intèrpret, a causa de sordesa.
  
5) Sistema braille d'escriptura o ajuda d'una persona, per invident.
  
6) Altres, especificant quins.
  
7.4.4 En l'apartat 38 de la sol·licitud els aspirants marcaran amb una creu la casella 1, 2, o 3, segons l'especialitat a què opten:
  
38.1. Investigació agrària en material vegetal de fructicultura
  
38.2. Investigació agrària en control de plagues agrícoles
  
38.3 Investigació agrària
  
7.4.5 Els aspirants de nacionalitat distinta a l'espanyola hauran d'omplir els apartats 10 a 15 de la sol·licitud.
  
7.4.6 En la sol·licitud haurà de constar que s'ha realitzat el corresponent ingrés dels drets d'examen, mitjançant la validació per l'entitat col·laboradora en la que es realitze l'ingrés, a través de certificat mecànica, o si no n'hi ha, de segell i firma.
  
7.4.7 En cap cas la presentació i pagament en l'entitat col·laboradora suposarà substitució del tràmit de presentació, en temps i forma, de l'imprés de sol·licitud d'acord amb el que disposa la base 7.3.
  
8. Admissió dels aspirants
  
8.1 Els aspirants queden vinculats a les dades que hagen fet constar en les seues sol·licituds, podent únicament demandar la seua modificació mitjançant escrit motivat, dins del termini establit en la base 7.3 per a la presentació de sol·licituds.
  
8.2 Acabat el termini de presentació de sol·licituds, l'òrgan convocant dictarà resolució, la qual serà publicada en el Diari Oficial de la Generalitat Valenciana, que contindrà la relació provisional d'admesos i exclosos a la realització de les proves.
  
8.3 Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils comptats a partir de l'endemà de la publicació de la relació provisional d'admesos i exclosos, d'acord amb el que establix l'article 71 de la Llei de Règim Jurídic de les Administracions Publiques i del Procediment Administratiu Comú.
  
8.4 En tot cas, a fi d'evitar errors i, en el supòsit de produir-se, possibilitar-ne l'esmena en temps i forma, els aspirants comprovaran no sols que no figuren arreplegats en la relació provisional d'exclosos sinó, a més, que els seus noms i dades consten correctament en les pertinents relacions d'admesos.
  
8.5 Transcorregut el termini anterior, vistes les al·legacions i esmenats els defectes, si és procedent, es dictarà una resolució que elevarà a definitiva la llista d'admesos i exclosos a la realització de les proves, la qual serà publicada en el Diari Oficial de la Generalitat Valenciana.
  
8.6 En la resolució mitjançant la qual es faça pública la llista definitiva d'admesos a la realització de les proves s'establirà, com a mínim amb 15 dies d'antelació, la data, el lloc de celebració i l'hora de començament de la primera compareixença, així com l'orde de crida dels aspirants, iniciant-se l'orde en la lletra ?B- conforme el resultat del sorteig celebrat el dia 24 de març de 2004 (DOGV núm. 4729 de 8 d'abril de 2004).
  
8.7 Prova de coneixement del castellà per als aspirants que no posseïsquen la nacionalitat espanyola:
  
Amb caràcter previ a la realització de les proves del concurs-posició, els aspirants que no posseïsquen la nacionalitat espanyola i del seu origen no es desprenga el coneixement del castellà hauran d'acreditar el seu coneixement mitjançant la realització d'una prova, en la qual es comprovara que posseïxen un nivell adequat de compressió i expressió oral i escrita en esta llengua.
  
El contingut d'esta prova s'ajustarà al que disposa el Reial Decret 826/1988, de 20 de juliol (BOE del 29), pel qual s'establixen diplomes acreditatius del coneixement de l'espanyol com a llengua estrangera.
  
La prova es qualificarà amb ?apte- o ?no apte?, i caldrà obtindre la valoració ?d'apte- per a passar a realitzar les proves de la fase d'oposició.
  
El lloc i data de realització d'esta prova es determinarà mitjançant resolució del director general d'Administració Autonòmica.
  
Queden eximits de realitzar esta prova els que estiguen en possessió del diploma superior d'espanyol com a llengua estrangera establit pel Reial Decret 826/1988, de 20 de juliol, modificat i completat pel Reial Decret 1/1992, de 10 de gener, o del certificat d'aptitud en espanyol per a estrangers expedit per les escoles oficials d'idiomes, o acrediten estar en possessió d'una titulació acadèmica espanyola expedida per l'òrgan oficial competent en el territori espanyol.
  
9. Proves selectives
  
9.1 El procediment de selecció dels aspirants serà el de concurs-oposició, constarà d'una fase d'oposició, de caràcter eliminatori, i d'una fase de concurs, de caràcter eliminatori i obligatori.
  
9.2 En la publicació de la data, hora i lloc per al començament de les proves, es concedirà un termini de 10 dies, perquè els aspirants presenten, per cada una de les especialitats per la qual opte, en sobre tancat i en un màxim de cinc folis, un resum en què es continga la seua visió sobre l'estat actual del tema objecte de la plaça convocada, i també de les possibles línies d'investigació que preveu desenrotllar el candidat en relació amb algun dels temes del sector agroalimentari de la Comunitat Valenciana inclosos en les línies d'actuació prioritària de l'Institut Valencià d'Investigacions Agràries, l'enumeració de les quals es relaciona en l'annex IV. Este document constituirà la base de l'exposició a desenrotllar en la fase d'oposició.
  
9.3 El concurs-oposició es desplegarà de forma independent per a cada una de les especialitats i constarà de dos fases:
  
9.4 Fase de concurs.
  
9.4.1 La fase de concurs consistirà en l'exposició oral i pública per l'aspirant, en el temps màxim d'una hora, dels mèrits al·legats relacionats amb l'àrea d'especialització de les convocades per la qual opte i de la labor científica desenrotllada descrita en el currículum vitae, per a la seua avaluació i qualificació pel tribunal. Seguidament, el tribunal debatrà amb l'aspirant, sense límit de temps, sobre el contingut de l'exposició oral, i podrà formular totes les preguntes que considere convenients i, fonamentalment, aquelles que es relacionen amb els temes de treball més rellevants de la investigació.
  
9.4.2 En la qualificació dels aspirants en la fase concurs es valoraran els mèrits següents:
  
A) Treballs originals d'investigació publicats en revistes científiques.
  
B) Publicació de llibres, monografies, i altres publicacions tècniques o de divulgació.
  
C) Participació en projectes o programes i contractes o convenis d'investigació.
  
D) Participació en patents, obtencions de varietats vegetals i transferència de tecnologia.
  
E) Estades en centres d'investigació nacionals i estrangers.
  
F) Participació en congressos científics, seminaris, cursos i conferències.
  
G) Direcció de tesi i tesines.
  
H) Qualsevol altre mèrit científic que s'al·legue.
  
9.4.3 Només seran valorats els mèrits que es tingueren degudament acreditats en la data d'acabament del termini de presentació de sol·licituds.
  
9.4.4 La qualificació dels aspirants en la fase de concurs es farà per mitjà de deliberació conjunta dels membres del tribunal, cada u dels quals podrà adjudicar a cada aspirant de zero a deu punts. Dita qualificació haurà de justificar-se individualment pels membres del tribunal per mitjà de formulació per escrit d'un juí raonat relatiu a la valoració de cadascun dels mèrits abans relacionats. Els mencionats escrits de justificació s'uniran a l'acta corresponent.
  
El valor mitjà de les puntuacions computades constituirà la qualificació de la fase de concurs, i caldrà aconseguir cinc punts, com a mínim, per a passar a la fase d'oposició.
  
9.4.5 Una vegada baremats els mèrits, el tribunal exposaran en el lloc de l'examen, en les seus de la Conselleria de Justícia i Administracions Públiques d'Alacant, Castelló i València, i en la pàgina web de la Conselleria de Justícia i Administracions Públiques: http://www.gva.es (apartat informació per Conselleries, Justícia i Administracions Públiques, Administració Autonòmica) la llista d'aspirants que han superat la fase de concurs amb la puntuació obtinguda, desglossada en els apartats referits en la base 9.4.2, concedint-los un termini de 10 dies hàbils perquè formulen les reclamacions i esmenes que estimen pertinents en relació amb el barem.
  
9.4.6 Resoltes les possibles al·legacions i esmenes, el tribunal, per mitjà d'anunci publicarà, en els llocs previstos en la base anterior, la relació definitiva de les puntuacions obtingudes pels aspirants que han superat la fase de concurs.
  
9.5 Fase d'oposició
  
9.5.1 La fase d'oposició consistirà en l'exposició oral i pública per l'aspirant, durant un temps màxim d'una hora, de la seua visió sobre l'estat actual del tema objecte de l'àrea d'especialització científica o tecnològica a la que concórrega l'aspirant, així com les línies d'investigació que preveu desplegar el candidat en relació amb algun dels temes del sector agroalimentari de la Comunitat Valenciana inclosos en les línies d'actuació prioritària de l'Institut Valencià d'Investigacions Agràries relacionats en l'annex IV.
  
Seguidament, el tribunal debatrà amb l'aspirant durant un temps màxim d'una hora, sobre els continguts científics exposats i de tots aquells aspectes que considere rellevants en relació amb el tema.
  
9.5.2 La fase d'oposició tindrà una valoració màxima de deu punts, i caldrà aconseguir cinc punts, com a mínim, per a superar-la. La qualificació dels aspirants en la fase d'oposició es farà per mitjà de deliberació conjunta dels membres del tribunal, cada u dels quals podrà adjudicar a cada aspirant de zero a deu punts
  
9.5.3 En cap cas la puntuació obtinguda en la fase de concurs podrà aplicar-se per a superar la fase d'oposició. El valor mitjà de les puntuacions computades constituirà la qualificació de la fase d'oposició.
  
9.6 Puntuació final del concurs-oposició.
  
La puntuació final del concurs-oposició serà la suma de les puntuacions obtingudes en cada fase.
  
Conclòs el procés, el tribunal aprovarà la relació d'aspirants que han superat el procés selectiu en la seua àrea d'especialització, excloent d'esta, a aquells aspirants que malgrat haver obtingut puntuació suficient puguen resultar també adjudicataris de llocs d'una altra àrea d'especialització que l'aspirant haguera declarat preferent de conformitat amb el que establix la base 5.2.
  
A continuació es configurarà una relació ordenada de major a menor, per a cada una de les especialitats, que s'interromprà quan el nombre d'inclosos en ella coincidisca amb el nombre de llocs convocats en cada especialitat. Esta llista constituirà la llista definitiva d'aprovats.
  
En el supòsit de produir-se empats al confeccionar les llistes d'aspirants aprovats, aquells es dirimiran a favor del qui haguera obtingut major puntuació en la fase de concurs, de persistir l'empat s'acudirà successivament a la puntuació dels mèrits contemplats en la base 9.4.2, apartat a) i l'apartat b), i de mantindre's tal circumstància este se derimirà per orde alfabètic del primer cognom dels aspirants empatats, iniciant-se el citat orde per la lletra B, conforme al resultat del sorteig celebrat el dia 24 de març de 2004 (DOGV número 4.729 de 8 d'abril de 2004).
  
En cap cas els tribunals podran declarar que han aprovat el procés selectiu un nombre superior al de llocs de treball convocats en la seua respectiva àrea d'especialització.
  
10. Desplegament de les proves selectives
  
10.1 La primera compareixença dels aspirants davant el tribunal es realitzarà en la data i hora que s'establisca en la resolució per la qual s'aprove i publique en el Diari Oficial de la Generalitat Valenciana la llista definitiva d'admesos a la realització de les proves.
  
10.2 Totes les proves i compareixences dels aspirants es desenrotllaran a l'Institut Valencià d'Investigacions Agràries (IVIA), carretera Moncada - Náquera, km. 4,5. 46740 Moncada (València), llevat que el tribunal comunique expressament un altre lloc d'actuació.
  
10.3 Per a facilitar la compareixença dels aspirants que participen per més d'una àrea d'especialització, les compareixences dels aspirants davant del tribunal en les dues fases que integren el procediment es desenrotllaran de forma seqüencial seguint l'orde amb què apareixen numerats.
  
En conseqüència, no s'iniciarà les compareixences dels aspirants davant del tribunal fins que no haja conclòs el desenrotllament de la prova de l'anterior especialitat, deixant transcórrer entre les actuacions un mínim de 48 hores.
  
10.4 Els aspirants seran convocats per a cada exercici o prova en crida única.
  
Els aspirants hauran d'observar en tot moment les instruccions dels membres del tribunal o del personal ajudant o assessor durant la celebració de les proves, per a un adequat desenrotllament. Qualsevol alteració en el normal desenrotllament de les proves per part d'un o una aspirant, quedarà reflectida en l'Acta corresponent, i la persona aspirant podrà continuar el desplegament de l'exercici amb caràcter condicional fins tant que resolga el tribunal sobre l'incident.
  
Abans de l'inici de cada prova, i sempre que s'estime convenient durant el desenrotllament, els membres dels tribunals, els seus ajudants o assessors comprovaran la identitat dels aspirants per mitjà de la presentació del DNI o del resguard amb fotografia, del passaport o del permís de conduir o els documents equivalents per als nacionals d'altres Estats a què fa referència la base 7.1. sense que per a este efecte siguen vàlides les fotocòpies compulsades dels dits documents; així com, si és procedent, de l'exemplar per a l'interessat de la sol·licitud d'admissió a les proves.
  
Els aspirants hauran decaigut en el seu dret quan es personen en els llocs de celebració quan ja s'hagen iniciat les proves o per la inassistència, encara que es dega a causes justificades. Tractant-se de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que les proves no hagen finalitzat i la dita admissió no menyscabe el principi d'igualtat amb la resta del personal.
  
Si en qualsevol moment del procés arriba a coneixement del tribunal que algun dels aspirants no posseïx la totalitat dels requisits exigits, haurà de requerir-li l'acreditació de tals requisits. Si els requisits en qüestió no foren acreditats en el termini de deu dies hàbils següents a la notificació del requeriment, el tribunal realitzarà la proposta d'exclusió, i indicarà les inexactituds o falsedats formulades per l'aspirant, a l'òrgan convocant, el qual, prèvies les verificacions oportunes, dictarà resolució motivada excloent a l'aspirant del concurs-oposició.
  
Durant la realització dels exercicis, no està permés fumar als llocs de realització, ni l'ús dels telèfons mòbils.
  
10.5 Començades les proves, l'anunci de la celebració dels restants exercicis es farà públic pel tribunal en el local en què s'haja celebrat l'anterior i en la seus de la Conselleria de Justícia i Administracions Públiques d'Alacant, Castelló i València i en la pàgina web de la Conselleria de Justícia i Administracions Públiques http://www.gva.es (apartat informació per Conselleries, Justícia Administracions Públiques, Administració Autonòmica), amb una antelació mínima de 12 hores si la crida és per a la sessió següent d'un mateix exercici i de 48 hores com a mínim si es tracta de la convocatòria per a un exercici distint, d'acord amb el que preceptua l'article 10.4 del Decret del Consell 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'Àmbit d'aplicació de la Llei de la Funció Pública Valenciana.
  
11. Relació definitiva i presentació de documents
  
11.1 El tribunal de selecció elevarà al conseller de Justícia i administracions Públiques per a la seua publicació en el Diari Oficial de la Generalitat Valenciana la relació definitiva d'aspirants aprovats, per orde de puntuació total, perquè en el termini de 20 dies hàbils comptats des de l'endemà de la publicació aporten davant la Direcció General de l'administració autonòmica els següents documents:
  
11.1.1 Fotocòpia del DNI o document equivalent per als nacionals d'altres Estats a què fa referència la base 2.1. degudament compulsada.
  
11.1.2 Fotocòpia compulsada del títol acadèmic exigible segons el que establix la base 2.1.3 de la present convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes en l'estranger fotocòpia compulsada de la credencial que acredite l'homologació que corresponga.
  
11.1.3 Declaració jurada de no haver sigut separat per mitjà d'expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
Per als aspirants que no posseïsquen la nacionalitat espanyola, dita declaració es referirà a no estar sotmesos a sanció disciplinària o condemna penal que impedisca en el seu Estat l'accés a la funció pública.
  
11.1.4 Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits.
  
11.1.5 Els qui superen les proves selectives acreditaran els seus coneixements de valencià per mitjà de la presentació d'un de documents previstos en l'article 16.1 del Decret 33/99, de 9 de març, del Govern Valencià. Els qui no puguen acreditar estos coneixements, conforme al que establix l'article 53 de la Llei de la Funció Pública Valenciana, hauran d'assistir als cursos específics que a l'efecte es convoquen.
  
Aquells que no ho superen seguiran obligats a realitzar els successius cursos que l'administració organitze per a l'adquisició del coneixement de valencià exigible.
  
11.2 Els aspirants seleccionats que dins del termini indicat i excepte casos de força major, no presentaren la documentació acreditativa o d'esta es deduïra que manquen d'algun dels requisits exigits, no podran ser nomenats personal de la Generalitat Valenciana, sense perjuí de la responsabilitat en què pogueren haver incorregut per falsedat en les seues sol·licituds de participació. La plaça no ocupada per l'aspirant que no presentara la documentació quedarà vacant.
  
12. Nomenament de funcionaris
  
Transcorregut el termini de presentació de la documentació i simultàniament a la resolució del concurs que es convocarà segons l'article 9, punt u, apartat b) de la Llei de la Funció Pública Valenciana, el conseller de Justícia i Administracions Públiques, dictarà resolució, la qual es publicarà en el Diari Oficial de la Generalitat Valenciana, i procedirà al nomenament com a funcionaris de carrera del grup A, administració especial, col·laborador científic adjunt, als aprovats que fa referència la base 9.6, adjudicant-los els llocs de treball que obtingueren en el referit concurs.
  
13. Tribunal
  
13.1 El Tribunal de selecció de la present convocatòria estarà compost per set membres titulars, i s'han de designar el mateix nombre de suplents, i tindrà la següent composició: president/a, secretari/ària, cinc vocals, dels quals quatre seran investigadors de reconegut prestigi en les matèries objecte de la convocatòria i un serà proposat per les organitzacions sindica'ls representades en la Mesa Sectorial de Funció Pública, de conformitat amb la Llei 9/1987, de 12 de juny.
  
13.2 La relació nominal dels membres del tribunal serà publicada amb una antelació mínima d'un mes a la data del començament de les proves, per mitjà d'orde del conseller de Justícia i Administracions Públiques, publicada en el Diari Oficial de la Generalitat Valenciana, una vegada hagen sigut publicades les llistes provisionals d'admesos i exclosos.
  
13.3 El tribunal, per a la realització de les proves podrà designar els col·laboradors, ajudants i assessors especialistes que estime oportuns.
  
13.4 Els membres del tribunal, i també els assessors, hauran d'abstindre's i podran ser recusats pels interessats quan concórreguen les circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstindre's aquells que hagueren realitzat tasques de preparació d'aspirants en els cinc anys anteriors a la publicació d'esta convocatòria.
  
13.5 A efectes de comunicacions i de qualsevol altra incidència, el tribunal tindrà la seua seu en la Direcció General d'Administració Autonòmica (carrer Miquelet número 5, 46205 València).
  
13.6 Els membres del tribunal, als efectes de gratificacions i indemnitzacions, es regiran pel que disposa el Decret 24/1997 d'11 de febrer, del Consell de la Generalitat Valenciana, i l'Orde de 23 de juliol de 1998 (DOGV de 15.9.98) de desenrotllament, sobre indemnitzacions per raó del servici .
  
13.7 El funcionament del tribunal s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
14. Recursos
  
14.1 La present convocatòria, les seues bases i tots els actes administratius que siguen dictats en el seu desplegament, excepte les actuacions del tribunal, podran ser impugnats per les persones interessades mitjançant la interposició del recurs contenciós administratiu en el termini de dos mesos comptats des de l'endemà de la publicació, davant el Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això podrà interposar-se potestativament recurs de reposició davant el mateix òrgan que va dictar l'acte que es recorre, en el termini d'un mes comptat des de l'endemà de la publicació, o qualsevol altre recurs que estime procedent per a la defensa dels seus interessos.
  
14.2 Contra els actes del tribunal podrà interposar-se recurs d'alçada davant el conseller de Justícia i Administracions Públiques en el termini d'un mes, a partir de l'endemà de la publicació del corresponent Acord del Tribunal.
  
València, 15 de novembre de 2004.- El conseller: Miguel Peralta Viñes.
  
ANNEX II
  
(Model d'opció per àrea d'especialització)
  
COGNOMS: ...........................................................................
  
NOM: .............................................
  
DNI .....................................
  
ADREÇA
  
Carrer/Plaça: .........................................................
  
Número: .....................
  
Localitat .........................................
  
Província: ............................................
  
MANIFESTA
  
1r. Que a l'efecte del concurs oposició lliure per a l'accés al grup A, sector administració especial, col·laborador científic adjunt de l'Institut Valencià d'Investigacions Agràries (IVIA), corresponent a l'oferta d'ocupació pública de la Generalitat Valenciana de 2004, convocat per l'ORDE d d de 2004, de la Conselleria de Justícia i Administracions Públiques, Convocatòria /04, opta a places de les especialitats convocades que a continuació s'indiquen.
  
Investigació agrària en material vegetal de fructicultura 
  
Investigació agrària en control de plagues agrícoles 
  
Investigació agrària 
  
(marqueu amb una ics (X) les que hi escaiguen)
  
2n. Que als efectes del que establix la base 5.2 de la convocatòria establix l'orde de preferència entre especialitats següent:
  
Orde de preferència Especialitat
  
1r
  
2n
  
3r
  
(Complimenteu el que siga procedent)
  
.
  
...................., a ..... d ............................ de 2004
  
SR. DIRECTOR GENERAL D'ADMINISTRACIÓ AUTONÒMICA
  
ANNEX III
  
(Oficines públiques)
  
ALACANT
  
Servici Territorial de la Conselleria de Justícia i Administracions Públiques. Avinguda Doctor Gadea núm. 10, 2n 03569 ALACANT. Telèfon PROP 96/593 40 00. FAX 96/590 13 78
  
CASTELLÓ
  
Servici Territorial de la Conselleria de Justícia i Administracions Públiques. Carrer Major núm. 78 12068 CASTELLÓ DE LA PLANA. Telèfon 964/35 82 37. Telèfon PROP 964/35 80 00. FAX 964/35 80 68
  
VALÈNCIA
  
Conselleria de Justícia i Administracions Públiques. Oficina PROP C/ Miquelet núm. 546001 VALÈNCIA. Telèfon 96/386 60 00
  
OFICINES PROP
  
Província Localitat Adreça
  
Alacant Benidorm Racó de l'Oix, av. Joan Fuster Zaragozá, 1 . 03009
  
Alacant Benidorm La Cala, av. Mont Benidorm, 11. 03284
  
Alacant Benidorm Foietes'Colònia de Madrid, av. Beniardà, 61 .03850
  
Alacant Benidorm Alfredo Corral-Maravall, av. Ametllers, 42 Ac. 03773
  
Alacant Benidorm Tolls-Salt de l'Aigua, av. d'Andalusia, 8 Ac. 03987
  
Alacant Alacant C/ Churruca, 29 . 03577
  
Castelló Castelló Av. Germans Bou, 47. 12333
  
Castelló Castelló Av. del Mar, 16. 12222
  
Castelló Castelló C. Major, 78 (Casa de los Caragols) 12768
  
Castelló Vila-real C. Joan Fuster, 28 . 12520
  
Castelló Vinaròs C. Sant Joaquim, 14 . 12312
  
València València C. Gregori Gea, 14 . 46498
  
València València C. Gregori Gea, 27 . 46953
  
València València C. Colón, 80 . 46076
  
València València C. Historiador Chabàs, 2 . 46363
  
València València C. Miquelet, 5 . 46997
  
València Xàtiva Av. Selgas, 3 . 46558
  
València Requena Av. Raval, 9 . 46880
  
València Ontinyent Pl. Mestre Ferrero, 22 . 46140
  
València Sagunt Camí Reial, 97. 46350.
  
ANNEX IV
  
(Línies prioritàries de l'Institut Valencià d'Investigacions Agràries). (Aprovades pel Consell Rector de l'Institut en la reunió del 24 de novembre de 1998)
  
1. Millora de la rendibilitat de sector agrari
  
1.1 Material vegetal i millora genètica.
  
1.1.1 Descripció i caracterització de varietats de cítrics, fruiters, hortícoles i arròs.
  
1.1.2 Millora de patrons i varietats d'agres, fruiters d'os, cultius hortícoles i arròs.
  
1.1.3 Introducció i sanejament de material vegetal a través de sistemes de quarantena.
  
1.1.4 Establiment i caracterització de bancs de germoplasma de productes estratègics per a la Comunitat Valenciana.
  
1.2 Biotecnologia aplicada a la millora i sanitat les produccions agràries.
  
1.2.1 Millora genètica i identificació varietal per mitjà de marcadors moleculars.
  
1.2.2 Tècniques de cultiu de teixits in vitro per a la millora genètica de cítrics i fruiters i per a la conservació de germoplasma.
  
1.2.3 Transformació genètica de plantes.
  
1.2.4 Obtenció de material lliure de patògens.
  
1.2.5 Clonació de gens d'interés agronòmic
  
1.3 Desenrotllament i millora de les tecnologies de producció.
  
1.3.1 Problemàtica de les replantacions de cítrics i fruiters.
  
1.3.2 Tècniques de cultiu que milloren la qualitat dels productes.
  
1.3.3 Sistemes de maneig del sòl i control de males herbes.
  
1.3.4 Cultius protegits i tècniques de cultiu sota coberta.
  
1.4 Millora de l'eficiència del reg.
  
1.4.1 Resposta dels cultius al reg deficitari i determinació de necessitats hídriques.
  
1.4.2 Utilització d'indicadors biològics per a l'optimació del reg
  
1.4.3 Estudis comparatius entre diferents sistemes de reg.
  
1.5 Fisiologia i nutrició.
  
1.5.1 Regulació del desenrotllament vegetatiu, fructificació i maduració.
  
1.5.2 Desenrotllament de les plantes davant d'estrés mediambientals.
  
1.5.3 Absorció i dinàmica de nutrients.
  
1.5.4 Millora de la fertilització.
  
1.6 Mecanització i reducció de costos.
  
1.6.1 Desenrotllament d'equips per a la mecanització d'aplicació de productes fitosanitaris.
  
1.6.2 Disseny d'elements i automatització d'equips i la integració en la maquinària agrícola.
  
1.7 Caracterització i diagnòstic de patògens.
  
1.7.1 Caracterització, diagnòstic i identificació d'agents patògens.
  
1.7.2 Mètodes de detecció d'agents patògens i aplicacions epidemiològiques.
  
1.8 Control de plagues i malalties.
  
1.8.1 Control biològic de plagues i estratègies de lluita integrada.
  
1.8.2 Nous mètodes de control d'agents patògens.
  
1.8.3 Aplicacions de la biotecnologia al control de malalties.
  
1.9 Cultius no alimentaris i diversificació de les produccions.
  
2. Protecció del medi productiu i control de l'impacte ambiental de l'activitat agrària i agroalimentària.
  
2.1 Sistemes de producció integrada i ecològica.
  
2.1.1 Desenrotllament de sistemes de fertilització orgànica i control de plagues i malalties, segons normatives de producció integrada i ecològica.
  
2.1.2 Treball de conservació i sistemes de maneig del sòl.
  
2.1.3 Control de la degradació física i erosió
  
2.2 Millora en la utilització dels recursos hídrics.
  
2.3 Aprofitament agrícola de residus agrícoles i industrials.
  
2.3.1 Aprofitament de fangs i residus com a fertilitzants
  
2.3.2 Aplicació de compost en la restauració vegetal de sòls degradats.
  
2.4 Reducció de la contaminació d'origen agrícola.
  
2.4.1 Identificació i avaluació de contaminants.
  
2.4.2 Desenrotllament de sistemes de reducció de la contaminació agrícola en sòls i aigües
  
3. Millora de les tecnologies de la post-collita i processos de comercialització.
  
3.1 Millora dels processos de classificació, tipificació, i transport de productes agroalimentaris.
  
3.1.1 Desenrotllament de sensors i equips per a la selecció per qualitat de productes hortofructícoles.
  
3.1.2 Detecció de residus fitosanitaris.
  
3.1.3 Seguiment i traçabilitat dels productes agraris.
  
3.2 Millora de les tecnologies de maduració i conservació de productes frescs.
  
3.2.1 Tecnologies de maduració i conservació de fruita i hortalisses de consum en fresc.
  
3.2.2 Desenrotllament de nous recobriments per a fruites i hortalisses.
  
3.3 Fisiologia i bioquímica de la maduració.
  
3.3.1 Caracterització, estudi i control de les alteracions fisiològiques.
  
3.3.2 Control i regulació de la maduració
  
3.4 Control de malalties en la post-collita.
  
3.4.1 Identificació, diagnòstic i control de malalties.
  
3.4.2 Desenrotllament de nous mètodes de control per a reducció o eliminació de productes fitosanitaris.
  
3.5 Control de factors de qualitat en el procés de comercialització.
  
4. Economia dels sistemes de producció.
  
4.1 Estudis sobre la competitivitat de l'agricultura valenciana en relació amb altres agricultures. Efecte de la política agrària en els sistemes de producció.
  
4.2 Estudis de mercat.